 Waziri wa Mambo ya Ndani wa nchini Afrika Kusini, Malusi Gigaba amejiuzulu nafasi yake baada ya video yake ya ngono kusambaa kwenye mitandao ya kijamii ya nchini humo wiki mbili zilizopita.Taarifa ya kujiuzulu kwa kiongozi huyo imethibitishwa na ofisi ya Rais Cyril Ramaphosa na kumtangaza Waziri wa Usafiri Blade Nzimande kushika nafasi yake kwa muda.Hatahivyo Gigaba ambaye ana umri wa miaka 47 ameeleza kuwa japokuwa amejiuzulu, haimaanishi kwamba amekiri kosa lolote.Amekishukuru chama chake cha ANC pamoja na Rais Ramaphosa kwa kumwamini na kumpa dhamana ya wizara hiyo na ya fedha ambayo aliitumikia kati ya Machi 17 na February 2018.“Namtakia Rais na Bunge kila la kheri katika mapambano dhidi ya matatizo ya kiuchumi nchini na katika kuendelea kuboresha maisha ya wananchi wa nchi hiyo,” alisema.Kwa upande wa mke wa kiongozi huyo Norma Gigaba amesema kwamba wataendelea na maisha yao, bila kujali changamoto walizopitia, na kwamba wanafungua ukurasa mpya.